GiliGold/VAD_KnessetCorpus huggingface dataset:
שלמה גור: מרבית האשים האלה גם אינם דברי עברית אלא דוברי רוסית ולכן הצוות שלנו כולל גם אנשים דוברי רוסית כדי שיוכלו לשוחח אתם, לדבר בשפתם ולעורר את האמון שלהם כדי שימסרו את המידע.
דוד ביטן: הפיקוח שלכם דואג שהאנשים לא יקבלו כפול אבל יש אנשים שבכלל לא מקבלים.
דוד ביטן: איך אתם מגיעים אליהם?
דוד ביטן: קודם כל, זאת התקדמות טובה מאוד מה שאמרת ואני לא אומר שלא.
דוד ביטן: אני מקווה שכאשר זה ייכנס לפעילות, תוכלו לבחון את זה.
דוד ביטן: עדיין זה לא מספק במאת האחוזים.
דוד ביטן: זאת דעתי.
דוד ביטן: בו נראה איך אנחנו יכולים להתקדם.
דוד ביטן: שטרן, יש לך מה להוסיף?
אלעזר שטרן: אני חושב שהדברים נאמרו והם ברורים.
דוד ביטן: מה שמר גור אמר, זה מספק?
דוד ביטן: בלי קשר לכלום, תשקלו את העניין להכניס את הקרן לרווחת ניצולי השואה שגם היא תיתן איזשהו נתח בעניין הזה של הפיקוח.
אלעזר שטרן: הם עובדים אתם.
שלמה גור: אנחנו עובדים אתם בשיתוף אבל לא על הפרויקט הזה משום שכאן אין מקום להכניס עוד עמותה ועוד עמותה כיוון שמאז 2019 אנחנו נמצאים במצב ביקורת או בדיקה די הדוקה ואנחנו מקווים שזה עוצר את כל האפשרויות משום שהאנשים שלנו יוצאים לשטח, גם אנשים מצוות ה-לוקיישן בראשותו של ירון שיושב כאן לצדי, ומערכת הבקרה הפנימית שלנו מקיימת ביקורות.
שלמה גור: למעשה את נושא המזון היו צריכים לבקר במהלך שנת 2020 אבל בגלל הקורונה הם לא יכולים לעשות זאת.
אנדרי קוז'ינוב: לפי כל ההערכות הקורונה תישאר אתנו עוד שנה.
אנדרי קוז'ינוב: כל יום נפטרים ניצולי שואה ואני בטוח וסמוך שמשרד הבריאות בנושא הזה ימצא מתווה שיאפשר לבקר את הניצולים בבתים שלהם, מה גם שעכשיו כל הנושא הזה מוצף ולהיפך, צריך לבקר אנשים קשישים.
אנדרי קוז'ינוב: צריך לבקר אותם.
שלמה גור: אדוני היושב ראש, ברשותך, מילה אחת.
שלמה גור: קודם כל, הנושא של הפטירות, כפי שגם אמרה יוכי ממשרד הרווחה, יש לנו סיכום שאנחנו נעביר להם את השמות והם יודיעו לנו על פטירות.
שלמה גור: זה כבר הוסכם ולמעשה יש לנו דרך לטפל בנקודה הזאת.
שלמה גור: לגבי הקורונה, ברגע שיהיה ניתן, אנחנו נפעל.
אנדרי קוז'ינוב: אני לא הצלחתי להבין.
אנדרי קוז'ינוב: הביקורת היא on going כל הזמן או שזה פעם ברבעון או פעם בשנה כדי לראות את הפערים האלה?
אנדרי קוז'ינוב: לא הצלחתי להבין כל כמה זמן אתם מבצעים ביקורת וכך גם לגבי משרד הרווחה.
אנדרי קוז'ינוב: כל כמה זמן מתבצעת הביקורת הזאת שלכם וגם של משרד הרווחה?
אנדרי קוז'ינוב: כדי לוודא שלא עובדים עליכם.
מיכל וונש: מה שנקרא איגום נתונים.
שלמה גור: למיטב ידיעתי הביקורת של משרד הרווחה היא שנתית.
שלמה גור: הביקורת האלקטרונית היא למעשה שוטפת.
שלמה גור: כל חודש אנחנו בודקים ומצליבים את המידע ואז ברגע שמתעורר איזשהו דגל כתום, לא אדום, אנחנו יכולים לשלוח את האנשים שלנו לבדיקה וכך אנחנו נוהגים.
שלמה גור: בנוסף על כך, צוותי ביקורת הפנים שלנו יוצאים לביקורות וזה נכנס לתיק עבודה כך שיש מספר בדיקות ממספר כיוונים.
שלמה גור: לנושא הפטירות שהעלית, כמו שאמרתי על זה יש לנו סיכום כך שלמעשה בכל חודש אנחנו יכולים להעביר למשרד הרווחה והם ייתנו לנו את הנתונים על פטירות.
דוד ביטן: מר גור, תודה רבה.
רונית אנדוולט: שלום ובוקר טוב.
רונית אנדוולט: דיון מאוד חשוב.
רונית אנדוולט: אני רוצה לשאול כמה שאלות לפני שאני אגיב.
רונית אנדוולט: לא ברור לי איך בחמישה שקלים נותנים ארוחת צוהריים מלאה.
רונית אנדוולט: אני אשמח לשמוע קצת יותר פירוט על מה ניתן לאנשים.
רונית אנדוולט: לא ברור לי מה קורה כעת בעת הקורונה שזו דווקא תקופה הכי חשובה שאנשים יקבלו מזון.
רונית אנדוולט: האם כרגע הם לא מקבלים את הארוחות החמות כי הם לא יכולים להגיע לבית תמחוי או שזה מגיע באיזושהי דרך לבתים שלהם?
רונית אנדוולט: אנחנו הוצאנו הנחיות שאומרות מה צריכה להיות תכולה של סל מזון בריא בחבילות המזון שמחולקות לאנשים בתקופה הזאת.
רונית אנדוולט: חשוב לי לדעת אם אתם מודעים לזה, אם אתם עובדים לפי זה, מה קורה עם פירות וירקות ומה קורה עם מוצרים אחרים מעבר לארוחה החמה לאותם אנשים שזקוקים לתמיכה.
רונית אנדוולט: אני בטוחה שאפשר למצוא מתווה לפיו אפשר להגיע לאנשים גם בגל הראשון וגם בגל השני.
רונית אנדוולט: עמותות מחלקות מזון לבתים, מחלקות חבילות מזון, מחלקות מזון חם ולא ברור לי איך זה קורה כרגע בעמותות שמחלקות מזון לניצולי שואה.
רונית אנדוולט: זה לא צריך להיות שונה מהרגיל.
רונית אנדוולט: ברור שהפיקוח הוא חשוב אבל חשוב גם שאנשים יקבלו את ההזנה שלהם בהתאם לצרכים שלהם והשאלה איזה פיקוח תזונתי יש על זה והאם לעמותות האלה יש דיאטניות.
רונית אנדוולט: אני אשמח לשמוע קצת יותר פרטים כדי שנוכל גם לסייע.
דוד ביטן: רק רגע.
דוד ביטן: משרד הרווחה, בתקופה הזאת של הקורונה, לא מגיעים לבתים, נכון?
יוכי אילוז: השינוע של ארוחות חמות מתבצע לבתי הנזקקים ואנחנו משאירים להם את הארוחה מאחורי הדלת.
יוכי אילוז: במבחן התמיכה יש תפריט מסודר שהוכן על ידי התזונאית של המשרד.
דוד ביטן: אם כן, מגיעים לבתים.
רונית אנדוולט: אם כן, לא הבנתי את הדיון על כך שלא מגיעים לבתים.
רונית אנדוולט: לא הבנתי על מה דובר.
רונית אנדוולט: האנשים מקבלים את המזון, מוודאים שהם קיבלו את זה,ש שהוא לא התקלקל, שזה לא עומד ליד הדלת הרבה זמן.
דוד ביטן: שמים להם ליד הדלת.
דוד ביטן: זה כנראה מה שקורה בפועל.
רונית אנדוולט: אם זה כך, זה מצוין.
רונית אנדוולט: אם התזונאית של משרד הרווחה הייתה מעורבת, אני יותר שקטה אבל השאלה באמת מה קורה מעבר לארוחות החמות כי ארוחה חמה אחת ביום זה לא מספיק.
דוד ביטן: לא נראה לי שיש כאן תקציב ליותר מזה.
דוד ביטן: נראה לי שאין כאן תקציב ליותר זמה.
דוד ביטן: התקציב מיועד לארוחה אחת ביום.
רונית אנדוולט: אם חלק מהאנשים מקבלים והם לא בחיים, אולי חלק מהתקציב יכול ללכת להשלמת התזונה שלהם.
דוד ביטן: התקציב הולך לוועידת התביעות.
דוד ביטן: אם ועידת התביעות תיתן יותר כסף, יהיה גם לדברים אחרים.
רונית אנדוולט: חשוב לחשוב על זה.
דוד ביטן: אני רוצה לשמוע את אנשי השטח.
דוד ביטן: יש לך את יגאל ציפורי?
שלומית אבינח: הוא ירד מה-זום.
שלומית אבינח: יש לנו את נעמה ירדני מארגון לתת.
שלומית אבינח: אחר כך נעלה את יגאל ציפורי.
דוד ביטן: אני רוצה שתסבירי לי מה קורה בפועל.
נעמה ירדני: אני אומר שאנחנו לא מקבלים ספציפית את התמיכה הזאת אלא אנחנו מקבלים תמיכות אחרות גם ממשרד הרווחה וגם מוועידת התביעות לגבי סיוע במזון יבש לניצולי שואה ולאו דווקא בארוחות חמות.
נעמה ירדני: חשוב לי להסביר כמה דברים בהקשר הזה.
נעמה ירדני: אנחנו באופן ספציפי - בתוכנית שאני מנהלת בארגון לתת – מסייעים ל-1,000 ניצולי שואה באופן קבוע ועכשיו בזמן הקורונה אנחנו הרחבנו משמעותית את הסיוע שלנו לקשישים נוספים ולניצולי שואה באופן ספציפי, הרבה בזכות ועידת התביעות שסייעה לנו בכספים.
נעמה ירדני: חשוב לי לומר כמה דברים.
נעמה ירדני: אני לחלוטין מסכימה עם זה שאנחנו צריכים שיהיה מנגנון שיעשה איזשהו איגום משאבים של כל המידע על ניצולי השואה שמקבלים היום סיוע וגם אנחנו בתוך הארגון למשל, אין לנו גישה למערכות אחרות שאנחנו יכולים לבדוק אם מישהו שפונה אלינו הוא ניצול שואה או לא.
נעמה ירדני: אנחנו לא יכולים לדעת האם הניצול הזה מקבל ארגונים אחרים או לא.
נעמה ירדני: זאת אומרת, אם מישהו פונה אלינו לקבלת סיוע, אנחנו נשענים על עובדות סוציאליות ברשויות המקומיות במידה והן יודעות אם הוא מקבל סיוע או לא, וזו הדרך היחידה שלנו היום לדעת מאחר וכארגון אין לנו גישה למערכות כאלה.
נעמה ירדני: דבר נוסף שחשוב לי לומר זה שהפיקוח על עבודת העמותות הוא מאוד מאוד חשוב והכרחי אבל חשוב להבין גם שככל שמעמיסים יותר עבודה בירוקרטית על העמותות עם מנגנונים צרים כאשר אנחנו מנסים ככל האפשר לצמצם את כוח האדם בתוך העמותות כדי שבאמת מרבית הסיוע ומרבית הכספים שמועברים אלינו ילכו ישירות לנתמכים.
נעמה ירדני: ככל שיש לנו יותר עבודה בירוקרטית מאוד מאוד מסובכת סביב כל הדברים האלה, זה מאוד מאוד מקשה על עבודת העמותות במתן הסיוע הזה.
נעמה ירדני: זה גם משהו שחשוב לקחת אותו בחשבון.
נעמה ירדני: גם כל המערכות והדברים הנפלאים שירון מוועידת התביעות דיבר עליהן, במקרים רבים זה עלול למנוע מאנשים שזקוקים לסיוע לקבל את הסיוע הזה.
נעמה ירדני: הרבה פעמים אנשים חשדנים וקשה להם עכשיו וכאשר מתנדב מגיע אליהם הביתה ומבקש לקבל צילום תעודת זהות, הם לא נותנים לו ישר צילום תעודת זהות כדי שלנו במטה העמותה יהיה את צילום תעודת הזהות ונוכל לשלוף במקרה של ביקורת.
נעמה ירדני: הניצולים שיושבים בבתים ומקבלים את הסיוע מאוד חושדים בתהליכים האלה וחשוב שניתן את הדעת גם על הצד שלהם.
מיכל וונש: אני חושבת שחשוב מאוד שתצא קריאה מכאן לשיתוף הנתונים, להכרח באיגום הנתונים כיוון שאי אפשר לעקוב אחרי זה.
דוד ביטן: נשמע את קולט אביטל, מרכז הארגונים של ניצולי השואה.
קולט אביטל: אני מברכת על הדיון הזה כי למען האמת זו גם אחת הדאגות שלנו.
קולט אביטל: אני לא רוצה לחזור על מה שנאמר אבל אני חושבת שיש כאן מתח מצד אחד בין הצורך לפקח לבין הצורך בפרטיות.
קולט אביטל: אני יודעת שבדרך כלל משרדי ממשלה לא ששים לתת רשימות ואני גם יודעת ששימוש ברשימות של ניצולי שואה, הוא פרובלמטי.
קולט אביטל: גם אני אישית קיבלתי קנס על שימוש ברשימה כזאת.
קולט אביטל: לכן אני רוצה להציף את כל הבעיה כפי שהיא.
קולט אביטל: אני חושבת שאחד הדברים המאוד חשובים הוא שיהיה איגום של הרשימות, שיהיה איזשהו שולחן עגול של אותן עמותות שמספקות את התזונה ואת סלי מזון כדי מצד אחד לעדכן אחד את השני ומצד שני כדי למנוע כפילויות.
קולט אביטל: אני יודעת בפירוש שבזמן קורונה היו אנשים שדיברו אתי ואמרו שקיבלו שלוש-ארבע חבילות והיו אנשים שלא קיבלו כלום.
קולט אביטל: כנראה שיש בעניין הזה עדיין איזשהו חוסר.
קולט אביטל: אני לא יכולה לדבר בשם הקרן לרווחת ניצולי השואה שהם לא משתתפים בדיון אבל אני יודעת שהם נתקלים היום בבעיות די קשות בכוח אדם.
קולט אביטל: הם זקוקים לכוח אדם נוסף כדי להיות מסוגלים לעמוד במשימות שלהם.
קולט אביטל: לכן אני לא סבורה שדווקא עליהם צריך להטיל את הפיקוח.
קולט אביטל: אני כן חושבת שוועידת התביעות מסוגלת לעשות את זה ואני חושבת שהעובדה שכבר שנתיים עובדים על הנושא ושבסופו של דבר במערכת החדשה שמקימים תהיה אפשרות לעשות הצלבת שמות, אני חושבת שזה אחד הפתרונות האפשריים.
קולט אביטל: כמובן שיתוף הפעולה עם הרשות לזכויות ניצולי השואה - שאתה ומולה בדרך כלל, גם הם וגם אנחנו בודקים את השמות ואת הזכאות של האנשים – הוא קריטי בעניין הזה.
קולט אביטל: אני חושבת שהם אחד הגורמים שצריכים להיכנס לתמונה.
אנדרי קוז'ינוב: אני רוצה להבין מה הסיפור הזה של שימוש ברשימה לצרכים לגיטימיים ולקבל על כך קנס.
דוד ביטן: אל תיכנס לזה.
דוד ביטן: יש מצבים כאלה.
דוד ביטן: יש מי שאחראי ונותנים להם קנסות.
דוד ביטן: אחת הסיבות שמידע לא מועבר כל כך מהר, יש חוק לעניין הה.
אנדרי קוז'ינוב: הקרן לניצולי שואה משתמשת בדברים האלה.
אנדרי קוז'ינוב: זה מגוחך לקנוס אותה.
דוד ביטן: זה לא נושא הדיון.
דוד ביטן: יגאל ציפורי מקריית שמונה.
דוד ביטן: יש לך משהו לומר בעניין הזה?
שלומית אבינח: הוא נותן בפועל.
שלומית אבינח: לא שומעים אותו.
דוד ביטן: תעלי את עפרה רוס.
שלומית אבינח: היא לא נמצאת ב-זום.
אתי פרחי: אנחנו מהקרן לרווחת ניצולי השואה.
אתי פרחי: אני מנכ"לית הקרן.
אתי פרחי: נמצא אתי יניב שהוא מנהל השירות והוא גם מנהל אצלנו את הפרויקט של סלי המזון.
אתי פרחי: אני אומר שאכן השימוש ברשימות לא חוקי במדינת ישראל ולכן הסיפור הוא קשה, אבל לקרן יש גישה לאוצר, לכספת, כדי לבדוק את השמות.
אתי פרחי: הקרן גם בודקת עם ועידת התביעות בכל פעם שאנחנו שלחים סל כזה אם מישהו קיבל מימון מהוועידה ואז אליו אנחנו לא שולחים.
אתי פרחי: לנו יש מאגר מידע של מעל 60,000 ניצולים בו אנחנו משתמשים.
אתי פרחי: כל סל מזון שיוצא מכאן, נעשה טלפון למשפחה לבדוק אם יש צורך ואם אכן הם רוצים אותו.
אתי פרחי: בחודשים האחרונים אנחנו חילקנו מעל 6,000 סלי מזון, כולם לניצולי שואה, אנחנו לא מטפלים באחרים.
אתי פרחי: הסלים שלנו הם לא רק יבשים והם לא ארוחות אבל יש בהם ירקות, עוף ועוד כל מיני דברים.
אתי פרחי: אנחנו כמובן נשמח להרחיב את העניין הזה.
אתי פרחי: בעיקרון שככל שיש יותר עמותות שמגיעות ליותר ניצולים, זה באמת חשוב אבל יחד עם זאת צריך לוודא שזה מגיע לניצולים ולא משתמשים בשם ניצולים כדי להגיע או לא להגיע לכל מיני מקומות.
אנדרי קוז'ינוב: מבורך.
אנדרי קוז'ינוב: יודעים ספציפית למי זה מגיע.
אנדרי קוז'ינוב: מי ביקש ומי קיבל.
דוד ביטן: רשם העמותות.
רמי אבישר: בוקר טוב.
רמי אבישר: אני מבקש להצטרף לברכות על קיום הדיון הזה שהוא חשוב מאוד.
רמי אבישר: רשם העמותות מבצע פיקוח על עמותות והפיקוח הוא פיקוח ברמת הדיווחים שהעמותה מעבירה לרשם, בין אם זה במסגרת דיווחים שוטפים ובין אם זה במסגרת בקרות שאנחנו עורכים.
רמי אבישר: לרשם העמותות יש סל של כלים במסגרתם הוא יכול לפקח על העמותות אבל לעניין הדיון הקונקרטי והספציפי הזה, רשם העמותות לא מגיע לרזולוציה של בדיקת הנהנים מהכספים, נקרא להם כך, ולא ניגש ודופק על דלתות ומוודא שאכן הכסף עליו דיווחה העמותה שהוקצה לצורך המטרה לשמה היא הוקמה, באמת הגיע אליה.
רמי אבישר: כמובן וכמובן שככל שמתקבלת אצלנו תלונה, בין אם תלונה ישירה ובין אם מדובר בשיח ציבורי כמו המקרה הנוכחי של אותו תחקיר, יש לנו את הכלים לבדוק את הנושא ואכן בכוונתנו לבצע בדיקה בכלים שקיימים ברשותנו כדי לבדוק שאכן אותם כספים הגיעו למטרה לשמם ניתנו.
רמי אבישר: כדי לסבר את האוזן.
רמי אבישר: לקראת הדיון היום ניסיתי לעשות איזושהי בדיקה כדי לראות על כמה עמותות אנחנו מדברים.
רמי אבישר: יש לנו בערך 200 עמותות שהגדירו את נושא השואה כמטרה, בין אם מטרה עיקרית ובין אם לאו.
רמי אבישר: 200 עמותות שהגדירו את עצמן כעמותות שעניינן בניצולי שואה.
רמי אבישר: אני רק אבהיר שזה לא אומר שאלו כל העמותות שמסייעות לניצולי שואה.
רמי אבישר: קיימות הרבה מאוד עמותות שהגדירו את המטרה שלהן כעמותה שמסייעת לנזקקים, כמטרה, אבל בין היתר היא גם מסייעת לניצולי שואה.
רמי אבישר: זאת אומרת, אין לנו מספר מדויק של עמותות שבאמת בפועל מזינות את ניצולי השואה.
רמי אבישר: כפי שאמרתי, המטרות שלנו הן מטרות שלצורך הדיון הספציפי הזה הן לא יוכלו לסייע ברמת הפתרון ואני חושב שהדיון שמתקיים כאן הוא דיון נכון.
רמי אבישר: לעניין היכולות בין החוקיות ובין המעשיות של הגופים הרגולטורים לביצוע הפיקוח בפועל שהכספים מגיעים למטרה לשמה הם ניתנים.
רמי אבישר: אנחנו כמובן נסייע בכל דרך אפשרית.
אנדרי קוז'ינוב: אמרת שאין לך יכולת לדעת מה התוצאה הסופית או הפעילות הסופית של אותה עמותה.
רמי אבישר: נכון.
אנדרי קוז'ינוב: אני מבין את זה, אבל מצד שני השאלה היא כמה ביקורות ביצעתם בשנים האחרונות בתחום של העמותות האלה ואיך הביקורות האלה התבצעו.
אנדרי קוז'ינוב: אתה אומר שרק אם תהיה פנייה, אתה תפעיל את הסמכות.
אנדרי קוז'ינוב: אני מבין שיש לך גם סמכות חוקית לפעול לבד.
רמי אבישר: תן לי להבהיר את הדברים.
רמי אבישר: קודם כל, כשאנחנו מגיעים לעמותה, אנחנו מסתמכים בראש ובראשונה על הדיווחים שלה.
רמי אבישר: לצורך הדיון הקונקרטי הזה, היה והעמותה תציג לי רשימה של אנשים – כמובן שכמו שנאמר כאן, הם לא מוסרים את שמות הניצולים – ותגיד לי שהיא מסרה בשנת 2018 שהיו לה 200 ניצולי שואה, אני מסתמך על הדיווח שלה.
רמי אבישר: אין לי אפשרות מעשית בפועל לגשת לדלתות של ניצולי שואה ולוודא שהכסף אכן עבר.
רמי אבישר: הם מסמנים את זה בדוח הכספי שלהם כמטרה שבוצעה.
רמי אבישר: בזה מתמצית הביקורת שלי.
רמי אבישר: כשאנחנו מדברים על מטרות עומק או ניהול תקין לדוגמה, כן יש לנו אפשרות לבצע בקרות שטח כאשר בבקרות שטח אנחנו באמת יוצאים ממש לשטח ורואים מה נעשה אבל גם כאן אנחנו מדברים על בקרות מדגמיות.
רמי אבישר: צריך לקחת בחשבון שאנחנו משתמשים בהרבה מאוד כלים כאלה כשיש לנו תלונות.
רמי אבישר: לעניין תלונות בנושא הזנה, מבדיקה שעשיתי לא הייתה לנו תלונה ספציפית לנושא הזנה ולכן אני גם לא יכול לתת נתונים.
דוד ביטן: אני מבין שאתם עושים בדיקה לגבי עמותה ספציפית.
דוד ביטן: ראה בזה תלונה שהוגשה כנגד העמותה.
רמי אבישר: לא במסגרת תלונה ספציפית שהוגשה אלא במסגרת הפן הציבורי החשוב.
דוד ביטן: לכן אמרתי.
דוד ביטן: תעשו את הבדיקה.
דוד ביטן: משרד הרווחה, גם הוא יעשה בדיקה.
דוד ביטן: הייתי רוצה לראות את תוצאות הבדיקה הזאת, גם שלכם וגם של רשם העמותות.
יוכי אילוז: אנחנו העברנו את זה לבדיקת עומק.
דוד ביטן: כשיהיו תוצאות, תודיעו לנו.
דוד ביטן: מישהו מחברי הכנסת רוצה לומר משהו?
אנדרי קוז'ינוב: אני חושב שזה היה דיון מאוד חשוב שהאיר הרבה מאוד נקודות, גם בנושא הפיקוח וגם בנושאים היותר רחבים של הפעילות בתחום ההזנה והסיוע לניצולי שואה.
אנדרי קוז'ינוב: תודה לך גם על הובלת הדיון וגם על הדרישה החד משמעית.
דוד ביטן: יוכי, את רוצה לומר משהו לסיכום?
יוכי אילוז: אני חושבת שכדאי שלפני הסיכום אנחנו נדבר על היקף התקציב, אם מכאן יכולה לצאת קריאה.
דוד ביטן: נדמה לי שלכם אין כל תקציב.
דוד ביטן: הכול בוועידת התביעות.
יוכי אילוז: בימים הטובים, כשלא הייתה קורונה, היינו מסיירים במסגרות הזנה ושומעים מאנשים שזאת הארוחה היחידה החמה שהם יכולים להרשות לעצמם לאכול.
יוכי אילוז: אפילו הייתה לנו איזו שיחה עם אישה מבוגרת שהיא אמרה שאת כל מה שהיא מקבלת, היא נותנת לחשמל ולמים ואת האוכל היא מקבלת מכאן.
דוד ביטן: כמה ניצולי שואה זקוקים היום לסיוע הזה?
יוכי אילוז: מהנתונים של העמותות, אנחנו מדברים על כ-4,000 ניצולי שואה.
יוכי אילוז: אין לנו נתון מדויק.
דוד ביטן: אלה שזקוקים.
דוד ביטן: יש כאלה שהם לא זקוקים שיביאו להם אוכל הביתה.
יוכי אילוז: יש לנו את האגף לאזרחים ותיקים במשרד שמטפל בקשישים בכלל וגם בתחום של ניצולי שואה ולהם אולי יש מידע יותר מכפי שיש לי.
שלומית אבינח: אבל בתי תמחוי זה לא רק קשישים אלא גם משפחות, צעירים וילדים.
יוכי אילוז: נכון.
דוד ביטן: הדיון הזה הוא על ניצולי שואה.
דוד ביטן: הוא לא על כל בתי התמחוי וכל הבעיה של ארוחות חמות.
דוד ביטן: ברור שאנשים צריכים ואני לא מתווכח על זה.
אריאלה מלכה: אני רוצה לומר משהו.
אריאלה מלכה: מנהלת העמותה הפרלמנטרית לזכר השואה וסיוע לניצוליה.
אריאלה מלכה: אדוני, זה תפקידי מאז ומתמיד וכשראית אותי בקדנציות מסוימות עם ועדות אחרות, זאת תוספת.
אריאלה מלכה: אני רוצה לומר שהדיון מאוד חשוב אבל כמה דברים עשו לי טוב.
אריאלה מלכה: האחד, ששלשה גור ציין בפירוש שברגע שהם הבינו שעמותה ספציפית לא מתנהלת נכון, נגדעה התמיכה.
אריאלה מלכה: הדבר הנוסף והוא הכי חשוב שעבדנו עליו הרבה שנים והוא קורה בפועל, שיתוף הפעולה בין הארגונים והעמותות, בין הרשות לזכויות ניצולי השואה, בין ועידת התביעות לבין הקרן.
אריאלה מלכה: יש שיתוף פעולה מאוד פורה ואנחנו רואים אותו וחשים אותו ממש בשטח.
אריאלה מלכה: זה עושה טוב על הלב ובאמת חשוב לדעת בסוף העניין את התשובה של משרד הרווחה ורשם העמותות.
אריאלה מלכה: נחכה לזה.
אריאלה מלכה: תודה.
דוד ביטן: הדיון הזה היה חשוב מאוד כדי ללמוד גם על גודל הבעיה וגם על הפיקוח.
דוד ביטן: התרשמנו שוועידת התביעות נוקטת את הפעולות הנחוצות על מנת ליצור פיקוח מתאים, מה שלא היה עד עכשיו, ואני מאמין שתוך שנה נוכל לקבל נתונים מהשטח.
דוד ביטן: לכן אני מבקש דיון מעקב לעוד שנה, לא משנה אם נהיה או לא נהיה, אבל הוועדה תהיה.
שלומית אבינח: אני אהיה, בעזרת השם.
דוד ביטן: אני חושב שוועידת התביעות שנותנת את הכספים לעניין הזה צריכה להפנות לממשלה דרישה של מצ'ינג.
דוד ביטן: אתם נותנים 5.5 מיליון שקלים, הממשלה תיתן 5.5 מיליון שקלים.
דוד ביטן: יש לכם את הכוח לדרוש את זה.
דוד ביטן: יש המון פעולות שעושים עם מצ'ינג מול הממשלה.
דוד ביטן: לא יעלה על הדעת שבעניין הזה אתם תתנו והממשלה לא נותנת שקל.
דוד ביטן: זה דבר שלא מתקבל על הדעת.
דוד ביטן: לכן אני מבקש שאתם תדרשו מצ'ינג מהממשלה כבר לשנת התקציב הבאה.
דוד ביטן: אני מבקש תוך שלושה חודשים מעקב בעניין הזה, גם שהייתה דרישה, מה תשובת הממשלה ומה תוצאות המשא ומתן שלכם עם הממשלה.
דוד ביטן: לגבי עניינים אחרים, אני חושב שאנחנ לא צריכים להיכנס אליהם.
דוד ביטן: כמובן ביקשנו חקירה ובדיקה של עמותה ספציפית.
דוד ביטן: גם בעניין הזה נרצה לקבל את תוצאות הבדיקה והסנקציות שנקטתם לאור תוצאות הבדיקה.
מיכל וונש: אדוני, אולי כן הנושא של הנתונים.
מיכל וונש: איגום הנתונים.
דוד ביטן: הם מטפלים בזה.
דוד ביטן: ועידת התביעות הודיעה שבניגוד למה שהיה בעבר, עכשיו הם דורשים את הנתונים והם בודקים לפי אנשים ספציפיים.
מיכל וונש: נכון, אבל הוא אמר אחרי הקורונה ואני חושבת שאנחנו צריכים לקבל עדכון.
דוד ביטן: תקופת הקורונה, אני חושב שזה פתור.
דוד ביטן: שמים להם את האוכל ליד הדלת וכנראה מצלצלים להודיע שהאוכל ליד הדלת.
מיכל וונש: אני חושבת שמה שחשוב זה שהוועדה כן תדע האם איסוף הנתונים קורה.
מיכל וונש: כרגע הם אומרים שהם יעשו את זה אחרי הקורונה.
דוד ביטן: הנתונים קיימים.
דוד ביטן: יש את הנתונים ויודעים מי הם ניצולי השואה שזקוקים לזה.
דוד ביטן: יש אותם למשרד האוצר, את כל הנתונים.
דוד ביטן: את שמעת שלקרן לרווחת ניצולי השואה יש את הנתונים האלה.
דוד ביטן: הדיון מתקיים לבקשת חברת הכנסת טלי פלוסקוב, חברת הוועדה.
דוד ביטן: משרד הקליטה משלב אמנים עולים בעולם התרבות של מדינת ישראל לאפשר להם להתפרנס בכבוד במקצועם בשנת 2019 בסיוע המשרד התקיימו 182 אירועי תרבות בהם הופיעו 1,254 אמנים.
דוד ביטן: משרד העלייה והקליטה הפעיל את המרכז לקליטת אמנים עולים במטרה לחשוף את האמנים העולים לשוק העבודה הישראלי ודרך זה לאפשר את שילובם בתעסוקה בתחום אמנותם.
דוד ביטן: המשרד תומך במענק אישי באמנים לפי קריטריונים ונהלים הקבועים במשרד.
דוד ביטן: כמו כן הפעיל באמצעות המרכז העסקת אמנים במרכז האמנים בהשתתפותם בפרויקטים רבים, בתערוכות וכולי.
דוד ביטן: תקציב התמיכה, הסיוע משתנה מעת לעת בהתאם לאישור תקציב המדינה בנושא זה.
דוד ביטן: היו שנים שתקציב המרכז עמד על 10 מיליון שקלים והיו שנים, כמו 2019, אז התקציב היה סביב ארבעה מיליון שקלים.
דוד ביטן: ב-18 באוגוסט 2020 פרסם משרד הקליטה הודעה כי סיוע המרכז לקליטת אמנים עולים הוקפא עד להודעה חדשה.
דוד ביטן: הסיבה לכך נעוצה בהיעדר תקציב מדינה.
דוד ביטן: פנה משרד הקליטה לוועדת החריגים במשרד האוצר בבקשה לאשר התקשרות עם חברת טלדור, זכיין שמפעיל את המרכז בגלל שהסכם התקשרות עם החברה המפעילה עמד להסתיים ב-30 ביוני 2020.
דוד ביטן: משרד האוצר התנגד לבקשה מבלי לנמק למה.
דוד ביטן: משרד הקליטה פנה בשנית למשרד האוצר ושוב נענה בשלילה.
דוד ביטן: משרד האוצר הורה לבטל את ההתקשרות עם חברת טלדור ולהודיע להם על כך באופן מיידי.
דוד ביטן: המפעיל פיטר את כל העובדים.
דוד ביטן: אחרי ראש השנה התקבל תקציב העודפים למשרד הקליטה.
דוד ביטן: משרד הקליטה פנה לחברת טלדור בבקשה לנסות ולהפעיל את המרכז שוב אך נענה כי אין עובדים להפעיל את המרכז מחדש כי הם כולם פוטרו או משכו את הפיצויים.
דוד ביטן: לפיכך משרד הקליטה צריך לצאת עכשיו למכרז חדש להקמת מרכז חדש והדבר ייקח זמן ממושך וכרוך בבירוקרטיה מיותרת ממנה סובלים האמנים העולים.
דוד ביטן: בינתיים אין תעסוקה לאמנים העולים.
דוד ביטן: חשוב לציין כי בעידן הקורונה כלל האמנים סובלים ויחד עם זאת הסבל של העולים החדשים פי כמה וכמה.
טלי פלוסקוב: אדוני היושב ראש, אני כמובן רוצה להודות לך על קיום הדיון.
טלי פלוסקוב: בדיון נמצאים אמנים מכל הסוגים, אנשים נפלאים שדווקא בפרויקט הזה הייתה להם הזדמנות למצות את עצמם.
טלי פלוסקוב: אני רוצה לומר לך שפרויקט שקיים יותר מ-20 שנים, לקחת ולהרוג אותו.
טלי פלוסקוב: להרוג זה מאוד מהר אבל לבנות זה הרבה יותר קשה.
טלי פלוסקוב: ושוב אני רואה כאן שהבירוקרטיה חוגגת ושוב היא מעל השכל הישר.
טלי פלוסקוב: זאת לא בעיה תקציבית.
טלי פלוסקוב: בשיחה האישית שלנו, דוד, עת נפגשת עם האמנים, דיברנו על מיליונים.
טלי פלוסקוב: אז לא.
טלי פלוסקוב: זאת לא בעיה של כסף אלא זו בעיה שזה לא מסכים, זה לא חוקי וכולי.
טלי פלוסקוב: ההחלטה לפטר את האנשים, ההחלטה לצאת למכרז, היועצת המשפטית עכשיו אומרת לי שזה לוקח שבועיים.
טלי פלוסקוב: אנחנו מכירים את זה.
טלי פלוסקוב: זה אלי צריך לקחת שבועיים, אבל זה ייקח חצי שנה עד שהפרויקט ייכנס שוב לעבודה והאנשים האלה ללא פרנסה ואין להם אבטלה ואין להם חל"ת.
טלי פלוסקוב: אין להם שום דבר.
טלי פלוסקוב: מי שמכיר ויודע מה זה הלב של האמן, הוא לא יכול לעצור.
טלי פלוסקוב: זה משהו שחייב כל הזמן תמיכה וכל הזמן רוח טובה ולדעת שמישהו דואג להם.
טלי פלוסקוב: אני חייבת לומר לכם שמתוך הפרויקט הזה יצאו לא מעט אמנים לבמות בין-לאומיות וזה בזכות כך שהמדינה דאגה להם.
טלי פלוסקוב: המדינה תמכה בהם.
טלי פלוסקוב: את זה אנחנו לא יכולים להרשות לעצמנו להרוג היום.
טלי פלוסקוב: אדוני היושב ראש, ביקשתי שאתה תנהל את הדיון היום כי אני מכירה את היכולות שלך.
טלי פלוסקוב: אני רוצה שמהדיון הזה נצא בבשורה לפיה הפרויקט ממשיך עכשיו.
טלי פלוסקוב: אין שום סיבה, בגלל חודשיים כאלה או אחרים, לא להפעיל.
טלי פלוסקוב: משכו פיצויים?
טלי פלוסקוב: אז תיקחו עובדים אחרים.
טלי פלוסקוב: אני מבינה למה זה, כי אז הם צריכים לשלם להם רטרואקטיבית את השכר שהם לא עבדו.
טלי פלוסקוב: קחו עובדים אחרים ותפעילו את הפרויקט.
טלי פלוסקוב: תנו לאמנים האלה, לאנשים המדהימים והנפלאים האלה וחבל שהיום אנחנו לא יכולים כאן בחדר לעשות הצגת העבודות שלהם כי אם היינו עושים זאת, באמת היה לנו במה להתגאות, לנו, לכנסת ולמדינת ישראל.
טלי פלוסקוב: אני רוצה שיפעילו את הפרויקט הזה.
דוד ביטן: את מדברת על ארבעה מיליון שקלים?
טלי פלוסקוב: מדובר על 400,000 שקלים.
טלי פלוסקוב: זה לא כסף.
טלי פלוסקוב: יש כסף בקליטה.
טלי פלוסקוב: הנה, קלאודיה כאן ועוד מעט אתה תקבל ממנה תשובה.
טלי פלוסקוב: כתוב לך במסמך שאין בעיית כסף נכון להיום אבל יש בעיה משפטית, כמו שטוענים היועצים המשפטיים, שצריך לצאת שוב למכרז.
טלי פלוסקוב: אני אומרת שזה אומר לעצור את הפרויקט למשך חצי שנה ואת זה אנחנו לא יכולים להרשות לעצמנו, במיוחד בתקופת הקורונה.
טלי פלוסקוב: האנשים האלה חיים מזה.
דוד ביטן: משרד הקליטה, יש תקציב?
דוד ביטן: כל הבעיה היא המכרז?
קלאודיה כץ: בגלל שהזכיין לא ממשיך, אתה לא יכול להשמיש אף אחד אחר אלא אתה צריך לצאת למכרז.
קלאודיה כץ: במכרז, אנחנו מכירים את התהליכים.
קלאודיה כץ: זה מאוד מאוד בעייתי.
קלאודיה כץ: זה אומר שתהיה הפסקה ארוכה.
טלי פלוסקוב: למה לא ממשיך?
טלי פלוסקוב: הוא לא ממשיך כי הוא אומר שאין לו עובדים.
קלאודיה כץ: הזכיין הקיים קיבל הודעה על הפסקה מהיום להיום ופיטר את העובדים והעובדים משכו פיצויים.
קלאודיה כץ: אנחנו פנינו לזכיין הקיים והוא אמר שהוא לא מוכן ולא מעוניין להמשיך לטפל בפרויקט והוא לא יכול לגייס אנשים חדשים.
קלאודיה כץ: יש כאן היבט תקציבי.
קלאודיה כץ: אילו היה תקציב, לא הייתה כל בעיה והיינו ממשיכים.
טלי פלוסקוב: בגלל ההפסקה, עד שאישרנו את התקציב.
קלאודיה כץ: זה מכרז שפורסם ב-2018 והוא תקף לחמש שנים.
קלאודיה כץ: אין בעיה.
קלאודיה כץ: אבל בגלל שלא היה והאוצר הפסיק לנו באמצע.
קלאודיה כץ: בכלל, כל הסיוע לאמנים זה דבר נורא.
דוד ביטן: אמנות לעם, זו חברה ממשלתית, הוא לא פטורה ממכרז?
קלאודיה כץ: אני לא יודעת.
מיכל וונש: אדוני היושב ראש, אני רוצה לחדד.
מיכל וונש: יש אנשים שכבר אושר להם והובטח להם שהם זכאים לקבל את התמיכה הזאת והם לא מקבלים אותה בגלל מה שמתואר לנו כאן באיזשהו כשל טכני בירוקרטי.
קלאודיה כץ: אלה שקיבלו אישורים ואמורים לסיים פרויקטים והגישו דוחות, המשרד שכר שירותי רואה חשבון שאמור להיכנס לעבודה במיידית והוא יבדוק ויאשר.
קלאודיה כץ: זאת לא בדיקה כמו שהייתה עושה החברה המפעילה אבל לזה קיבלנו אישור.
דוד ביטן: מי שאושרו פרויקטים, אין בעיה.
קלאודיה כץ: מי שאושרו לו פרויקטים, אין שום בעיה.
דוד ביטן: זה פותר חלק מבעיה.
קלאודיה כץ: זה פותר לגבי מה שהיה.
קלאודיה כץ: בשנת 2020 לא אישרנו אף פרויקט.
קלאודיה כץ: ב-2020 לא שילמנו מענק חד פעמי לעולה חדש שהגיע ארצה.
קלאודיה כץ: לא קיבלנו אישור לכך.
קלאודיה כץ: באנו בתחילת השנה למשרד האוצר וביקשנו לאשר.
קלאודיה כץ: בגלל שאין תקציב, הלכנו לוועדת חריגים עם כל סעיפי הפעילות.
קלאודיה כץ: גם לא קיבלנו אישור לשלם אגרות בחינה ודברים אחרים אבל אמנים?
דוד ביטן: מי עושה את הבעיות, האוצר?
קלאודיה כץ: הנזק כבר נגרם.
טלי פלוסקוב: שייתנו עוד 300,000 שקלים ושייתנו גם לאמנים האלה.
טלי פלוסקוב: לא מדובר כאן במיליוני שקלים.
דוד ביטן: הבעיה היא שאין למי לתת את הכסף.
דוד ביטן: יש כאן תקציב.
קלאודיה כץ: יש לי 700,000 שקלים.
קלאודיה כץ: ף